«Ցանկալի թեկնածու» պանելային առաջին քննարկման մոդերատոր, staff.am համահիմնադիր Լուիզա Ավետիսյանը նշեց,- staff.am կարիերայի օնլայն հարթակի գործունեության նպատակներից մեկն է օգնել աշխատանք փնտրողներին և գործատուներին հանդիպել մեկ վայրում, ինչի շնորհիվ Գործատուն կարող է գտնել իր ցանկալի թեկնածուին, իսկ աշխատանք փնտրողն իր ցանկալի աշխատանքը։ Այս միջոցառումը ևս մեկ կարևոր քայլ է հանդիսանում մեր առաքելության իրականացման ճանապարհին․ ինտերակտիվ ոճով կազմակերպված քննարկումների շնորհիվ ՄՌԿ ոլորտի հարցերի շուրջ վեր են հանվում այնպիսի բազմազան տեսակետներ, որոնք ինչպես յուրահատուկ ուղեցույց են հանդիսանում սկսնակ և կայացած մասնագետների համար, այնպես էլ փորձի փոխանակման հարթակ՝ ՄՌԿ ոլորտի մասնագետների համար։